56 Službeni list Europske unije 11/Sv. 126 31995R1627 L 155/8 SLUŽBENI LIST EUROPSKIH ZAJEDNICA 6.7.1995. UREDBA KOMISIJE (EZ) br. 1627/95 od 5. srpnja 1995. o izmjeni Uredbe Komisije (EZ) br. 3168/94 od 21. prosinca 1994. o uvođenju uvozne dozvole Zajednice u području primjene Uredbe Vijeća (EZ) br. 517/94 o zajedničkim pravilima za uvoz tekstilnih proizvoda iz određenih trećih zemalja koje nisu obuhvaćene bilateralnim sporazumima, protokolima ili drugim dogovorima ili drugim posebnim uvoznim pravilima Zajednice i o izmjeni te Uredbe KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EZ) br. 517/94 od 7. ožujka 1994. o zajedničkim pravilima za uvoz tekstilnih proizvoda iz određenih trećih zemalja koje nisu obuhvaćene bilateralnim sporazumima, protokolima ili drugim dogovorima, ili drugim posebnim uvoznim pravilima Zajednice (!), kako je zadnje izmijenjena Uredbom (EZ) br. 1325/95 (*), a posebno njezin članak 21., budući da Uredba Komisije (EZ) br. 3168/94 (*) sadrži određene pogreške u svojoj formulaciji s obzirom na članak 21. stavak 3. Uredbe (EZ) br. 517/94 na kojem se ova Uredba temelji, stoga je  prikladno  ispraviti  situaciju  izmjenom  Uredbe  (EZ) br. 3168/04 s retroaktivnim učinkom stupanjem na snagu važeće Uredbe (EZ) br. 3168/94; budući da su izmjene predviđene ovom Uredbom u skladu s mišljenjem Odbora za tekstil, DONIJELA JE OVU UREDBU: Članak 1. Uredba Komisije (EZ) br. 3168/94 mijenja se kako slijedi: 1. riječi ,o izmjeni te Uredbe" brišu se iz naslova; 2. u drugom stavku preambule briše se dio rečenice ,i da se izmijene ili dopune  određene  odredbe  Uredbe  (EZ) br. 517/94"; 3. u članku 1., riječi ,Uredba (EZ) br. 517/94 ovime se mijenja kako slijedi" zamjenjuju se riječima ,U primjeni Uredbe (EZ) br. 517/94 uvozna odobrenja i izvodi izdaju se u skladu s uvjetima i sukladna su primjerku iz Priloga"; 4. u članku 1. riječi ,1. sljedeći podstavak dodaje se članku 18. stavku 1." brišu se; 5. u članku 1. stavci 2. i 3. brišu se; 6. u Prilogu riječi ,Prilog VII." brišu se; 7. u Prilogu stavak 5. zamjenjuje se sljedećim: ,5. U trenutku izdavanja, uvoznim dozvolama ili izvodima dodjeljuje se broj izdavanja koji određuju nadležna tijela države članice. Broj uvozne dozvole Komisiji se dostavlja elektroničkim putem integrirane mreže uspostavljene na temelju članka 17. stavka 4. Uredbe (EZ) br. 517/94." Članak 2. Ova Uredba stupa na snagu sljedećeg dana od dana objave u Službenom  listu  Europskih  zajednica i  primjenjuje se  od 24. prosinca 1994. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 5. srpnja 1995. () SL L 67, 10.3.1994., str. 1. () SL L 128, 13.6.1995., str. 1. () SL L 335, 23.12.1994., str. 23. Za Komisiju Leon BRITTAN Potpredsjednik